钦定古今图书集成/明伦汇编/氏族典/第053卷 > 韦凑
## 钦定古今图书集成/明伦汇编/氏族典/第053卷 > 韦凑

按《唐书韦凑传》：“凑字彦宗，京兆万年人。永淳初，解褐
婺州参军事，徙资州司兵，迁扬州法曹，入为相王府
属，六迁司农少卿。忤宗楚客，出为贝州刺史。睿宗立，
授鸿胪卿，徙太府，兼通事舍人。景云初，作金仙等观，
凑谏以为方农月兴工，恐天下有受其饥者，不听，出
为陕、汝、岐三州刺史。开元初，欲建碑靖陵，凑以古园”
陵不立碑，又方旱，不可兴工，谏而止。迁将作大匠，寻
徙河南尹，封彭城郡公。久之，迁太原尹，兼北都军器
监，卒。